section_heading: Osnivanje i prvi demouradci (1989. – 1992.)
paragraph_text: U travnju je 1991. godine Dead, pjevač zloglasne norveške black metal grupe Mayhem, počinio samoubojstvo. Nekoliko dana kasnije Dissection je svirao Mayhemovu pjesmu "Freezing Moon" u počast Deadu na koncertu u Falkenbergu u Švedskoj i dao je izraditi eslužbenu specijalnu inačicu demouratka The Grief Prophecy s naslovnicom koju je nacrtao Dead. U rujnu iste godine skupina je snimila tri nove pjesme za promotivni demouradak Into Infinite Obscurity, koji je u prosincu 1991. godine kao sedmoinčni EP objavio Corpsegrinder Records u ograničenoj nakladi od 1000 primjeraka. U prosincu 1991. godine Nödtveidt i Öhman također su svirali uživo u Askimu u Norveškoj, na black metal koncertu kojim je rukovodio norveški black metal krug kojem se Nödtveidt pridružio i Euronymous, koji je bio vođa kruga i sastava Mayhem. Nödtveidt, Öhman i Euronymous zajedno su svirali "Freezing Moon" uživo.